Wartburg 1.3
Wartburg 1.3 esiteltiin vuonna 1988 Leipzigin messuilla. Auto oli hyvin samankaltainen edeltäjäänsä verrattuna, mutta yksityiskohdissa oli lukuisia eroja. Raideväliä oli levennetty 100 mm, mikä vakautti kulkua. Maski oli uusittu ja vilkut siirretty etupuskurista lokasuojien kulmiin. Puskurit oli muutettu ajan hengen mukaisesti muovisiksi ja takavaloja oli kasvatettu. Kojelauta oli uusittu ja katkaisimet oli ryhmitelty ergonomisesti ohjauspyörän kummallekin puolelle. Myös lämmitys- ja ilmanvaihtojärjestelmä oli uusittu.
Warrior (panssarivaunu)
Alkuperäinen esitys Taisteluajoneuvojen kehitys ja tutkimuslaitos Chertseyssä esitti joskus 1969-1971 ensimmäisen kerran tarpeen määritellä brittiarmeijalle uusi miehistönkuljetusvaunun. Alun perin huomattavasti raskaampi noin 30 tonnin ajoneuvo, jossa oli 750 hevosvoiman diesel-moottori ja aseistuksena 30 millimetrin Rarden-kanuuna. Ajoneuvon suojana oli Chobham-panssari, joka takasi riittävän suojan taistelutilanteissa. Chobham-panssarointi kuitenkin jouduttiin kustannussyistä hylkäämään. Ajoneuvosta valmistettiin koealusta Chertseyssä.